als_Latn dik_Latn sag_Latn
Pogradec: 30 galeri ende të hapura, Banorët “do futemi nga skamja”
Pak ditë pas tragjedisë së rëndë ku pesë të rinj humbën jetën në një minierë të braktisur në Pogradec, plagët janë ende të hapura në fshatin Beragozhd, ndërsa kambanat e alarmit vijojnë të bien. Dyert e mortit në dy familjet Hamolli, të prekura nga zia, janë ende te hapur ndërsa gra të veshura me të zeza hyjnë dhe dalin në këto familje duke ngushëlluar të afërmit. E vetmja që thyen heshtjen ne familjen e Xhevit Hamollit është Aleksia, vajza 2-vjeçar e Arjanit.
Në fshatin Beragozhd numërohen rreth 30 galeri, shumë prej të cilave janë të hapura e mund të hysh lirisht. Banorët e fshatit thonë se kushtet ekstreme të varfërisë do t’i detyrojë sërish ata të futen në brendësi të këtyre galerive, për të nxjerrë hekur dhe më pas për ta shitur atë për skrap.
“Po ti lesh hapur do futen ata. Ku të hanë, ku të pinë, me çfarë të rrojnë. Të gjithë njerëzit do venë e kanë nga halli, unë i pari do vete.”- shprehen banorët.
Edhe specialistët e minierave japin alarmin, ndërsa kërkojnë mbylljen e galerive në Beragozhd, të cilat prej vitesh janë jashtë funksionit.
“Rreziqet më të mundshme janë ajrimi i papërshtatshëm, mungesa e oksigjenit dhe shembjet minerare. Unë do të gjykoja që kjo zonë minerare ka patur të gjithë të punësuar. Eshtë apeli im personal që tu them atyre të mos lejojnë fëmijët apo të afërmit duke u shpjeguar rreziqet, për të mos lejuar hyrjen në këto pjesë që janë të pa bllokuara. ”- deklaroi Ahmet Cela, specialist minierash.
Pesë të rinj humbën jetën ditën e mërkurë në minierën e fshatit malor të Beragozhdës në Pogradec. Vëllezërit Nertil, Ledjon dhe Edison Hamoli ,të shoqëruar edhe nga kushërinjtë e tyre Arjan dhe Sazan Hamolli u asfiksuan në galeri teksa po nxirrnin hekur me qëllim shitjen për skrap, të detyruar nga kushtet ekstreme të varfërisë në të cilat jetonin.
als_Latn als_Latn als_Latn als_Latn als_Latn als_Latn als_Latn